
REFERAT DE APROBARE

Subsemnatul Dincă Florin Ionuț, primar al Oraşului Boldeşti-Scăeni, supun spre analiza şi aprobarea Consiliului Local Proiectul de Hotărâre pentru aprobarea Raportului  de oportunitate privind vânzarea prin licitaţie publică a unui teren în suprafaţă de 312 mp situat pe strada Nucilor. 
În baza OUG nr. 57/2019 privind Codul administrativ,  vă prezint următoarele :
Terenul supus vânzării, în suprafaţă de 312 mp este proprietatea privată a orașului conform anexei  la HCL  nr. 61/29.04.2024,  este situat pe strada Nucilor, T 37, P 2320 și are numărul cadastral 27443.
· Prin adresa, înregistrată la Primăria orașului sub nr. 1751/05.02.2025, domnul Constantin Nicolae Bogdan, domiciliat în oraș Boldești-Scăeni, strada Morii, nr.20, solicită cumpărarea unei suprafețe de teren situată  în T 37, pentru costruirea unui spațiu de birou;
· Vânzarea terenului se va face în conformitate cu prevederile art. 363 din OUG nr.57/2019 privind Codul administrativ cu modificările și completările ulterioare și a prevederilor Regulamentului-Cadru privind vânzarea bunurilor imobile aparținând domeniului privat al orașului Boldești-Scăeni aprobat prin HCL nr. 170/26.11.2019;
· Pentru efectuarea vânzării terenului sus menţionat este necesară aprobarea prealabilă, de către consiliul local a Raportului de oportunitate privind vânzarea terenului.
· După aprobarea Raportului de oportunitate, executivul va achiziţiona Raportul de evaluare pentru stabilirea preţului de circulaţie, întocmit de un expert ANEVAR;
  Faţă de cele mai sus prezentate, propun următoarele :
- aprobarea Raportului de oportunitate privind vânzarea prin licitaţie publică a unui teren în suprafaţă de 312 mp situat pe strada Nucilor, T 37, P 2320, aparținând domeniului privat al orașului Boldești-Scăeni;
       - împuternicirea executivului să  achiziţioneze Raportul de evaluare pentru stabilirea preţului de circulaţie a terenului, întocmit de un expert ANEVAR.
       În speranţa aprobării, vă mulţumesc anticipat!



PRIMAR,
DINCĂ FLORIN IONUȚ


Consiliului Local al Oraşului Boldeşti-Scăeni
